የአዲስ አበባ ከተማ የፖለቲካ ፓርቲዎች በከተማ ልማትና ኢንዱስትሪ ፖሊሲ ዙርያ ክርክር አካሄዱ
 የአዲስ አበባ ከተማ የፖለቲካ ፓርቲዎች የጋራ ምክር ቤት አባላት በከተማ ልማትና ኢንዱስትሪ ፖሊሲ ዙርያ  ክርክር አካሂደዋል።በሀገር ፍቅር ቴአትር አዳራሽ በተካሄደው የክርክር መድረክ ኢህአዴግ፤ ቅንጅት፣ ኢራፓና የኢዴፓ ፓርቲ ተወካዮች ተሳታፊ ሆነዋል።የኢዴፓ፣ የቅንጅትና የኢራፓ ፓርቲ ተወካዮችም በከተማ ልማትና ኢንዱስትሪ ዙርያ ያላቸውን የፖሊሲ አመናራጭ ያቀረቡ ሲሆን፥ በከተማው ይስተዋላሉ ያሏቸውን የመልካም አስተዳደር፣ የመሠረተ ልማት ዝርጋታ እና በመንገድ ግንባታ የሚታዩ ችግሮችን አንስተዋል።ኢህአዴግን ወክለው የተገኙት ወ/ሮ ፍሬይወት አያሌው ድርጅቱ የአዲስ አበባን ከተማ ልማትና ኢንዱስትሪ ፖሊሲ ቀርፆ ተግባራዊ ማድረግ ከጀመረ ወዲህ በቤቶች ልማት ግንባታ፣ በመንገድ፣ በውሀ፣ መብራት እና በባቡር መስመር ዝርጋታ ዙርያ የተመዘገቡ ስኬቶችን አንስተዋል።ስራ አጥ ወጣቶቸን በጥቃቅንና አነስተኛ በማሠማራትም ከ700 ሺህ በላይ ወጣቶችን ተጠቃሚ ማድረግ ተችሏል ብለዋል።አዲስ አበባ የአለም አቀፍ ዲፕሎማቶች መቀመጫ እንደመሆኗ መጠን የመሠረተ ልማት አውታር ዝርጋታትን ለማስፋፋት የሚያስችሉ ውጤታማ ተግባራት እየታዩ እንደሚገኝ በክርክሩ ላይ አንስተዋል።መጨረሻም በመድረኩ የተገኙ ታዳሚዎችም ለሁሉም የፖለቲካ ፓርቲዎች ጥያቄ በማንሳት ማብራሪያና ምላሽ ተሰጥቶባቸዋል።(ኤፍቢሲ)